8. ΝΟΜΟΘΕΤ.ΔΙΑΤΑΓΜΑ υπ’ αριθ. 126 της 29 Οκτ./4 Νοεμ. 1974 (ΦΕΚ Α΄  319). Περί της θητείας των μελών των Επιτροπών Συντάξεως λογοτεχνών, καλλιτεχνών και του Συμβουλίου Κρατικών χορηγιών. Άρθρ.1.-Από της δημοσιεύσεως του παρόντος θεωρείται λήξασα αυτοδικαίως η θητεία των μελών των υπό του άρθρ. 2 παρ. 3 του Ν.Δ. 1086/1971 «περί ασφαλίσεως των λογοτεχνών και καλλιτεχνών» ως αντικατεστάθη δια του άρθρ. 1 του Ν.Δ. 214/1973 «περί τροποποιήσεως και συμπληρώσεως του Ν.Δ. 1086/1971» «περί ασφαλίσεως των λογοτεχνών και καλλιτεχνών» προβλεπομένων Επιτροπών ως και του υπό του άρθρ. 7 παρ. 1 του Ν.Δ. 1087/1971 «περί μέτρων ενισχύσεως των Γραμμάτων και των Καλών Τεχνών» προβλεπομένου Συμβουλίου Κρατικών χορηγιών. Άρθρ.2.-Τα μέλη των Επιτροπών Συντάξεως λογοτεχνών, καλλιτεχνών και του Συμβουλίου Κρατικών χορηγιών διορίζονται δι’ αποφάσεως του Υπουργού Πολιτισμού και Επιστημών επί θητεία ενός έτους. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 